මහරගම නගර සභාවට පොදුජන පෙරමුණෙන් ඉදිරිපත් වූ  අපේක්ෂකයන් දෙදෙනෙක්  ජනාධිපති මෛත්‍රීපාල සිරිසේන හමුවී සහය පළකර තිබෙනවා.අද (20) පෙරවරුවේ ජනාධිපතිවරයා හමුවී මොවුන් මෙසේ සහය පළකර සිටි බවයි ජනපති මාධ්‍ය අංශය නිවේදනයක් නිකුත් කරමින් සඳහන් කළේ.එමෙන්ම  ශ්‍රී ලංකා නිදහස් පක්ෂයෙන් මහරගම නගර සභාවට ඉදිරිපත්ව සිටින අපේක්ෂකයින්ගේ ඉදිරි වැඩපිළිවෙළ ඇතුළත් මැතිවරණ ප්‍රකාශය බස්නාහිර පළාත් ප්‍රධාන අමාත්‍යවරයා විසින් ජනාධිපතිවරයා වෙත පිළිගැන්වීම ද මෙහිදී සිදුවුණා.මේ අතර රත්මලාන - බොරුපන - එගොඩහේන - සිරිවිසුද්ධාරාම විහාරස්ථානයේ අභිනවයෙන් ඉදිකරන ලද සත්බුදු මහා චෛත්‍ය රාජයාණන් වහන්සේගේ කොත නිරාවරණය කිරීම ජනාධිපති මෛත්‍රීපාල සිරිසේනගේ ප්‍රධානත්වයෙන් අද (20) පෙරවරුවේ සිදුකෙරුණා.ඊට සමගාමීව රන් ආලේපිත බුද්ධ ප්‍රතිමා වහන්සේ නිරාවරණය කිරීමේ පුනේ‍යා්ත්සවය ද ජනාධිපතිවරයාගේ ප්‍රධානත්වයෙන් පැවති බවයි ජනාධිපති මාධ්‍ය අංශය නිවේදනය කළේ.